Diari Oficial de la Generalitat Valenciana


Sumari del DOGV 5907, del 04-12-2008 (2008/14852)

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió de l'ús, per termini de trenta anys, de l'immoble de 314 m² de superfície, situat a Crevillent, plaça Doctor Mas Candela, realitzada per l'ajuntament del dit municipi a favor de la Generalitat, per a ser destinat a oficina comarcal de medi ambient.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14804


Data del document
:   25-11-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Crevillent
    * cultura regional
    * transmissió de la propietat
    * propietat immobiliària

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió de l'ús, per termini de trenta anys, de l'immoble de 314 m² de superfície, situat a Crevillent, plaça Doctor Mas Candela, realitzada per l'ajuntament del dit municipi a favor de la Generalitat, per a ser destinat a oficina comarcal de medi ambient. [2008/14572]  
L'Ajuntament de Crevillent, en sessió plenària realitzada el dia 28 de març de 2006, va aprovar el conveni de col·laboració entre l'Ajuntament de Crevillent i l'aleshores Conselleria de Territori i Habitatge, per a la cessió de l'ús de l'immoble situat a la plaça Doctor Mas Candela per a una oficina comarcal dedicada al medi ambient.  
Amb data 6 de febrer de 2007 es va firmar el conveni entre l'Ajuntament de Crevillent i l'aleshores Conselleria de Territori i Habitatge, actualment de Medi Ambient, Aigua, Urbanisme i Habitatge, per a la cessió del dret d'ús de part d'un immoble situat en la plaça Doctor Mas Candela, 20 del dit municipi a fi de destinar-la a oficina comarcal. La clàusula segona del conveni mencionat establix l'obligació de l'Ajuntament de Crevillent de cedir, pel procediment legalment establit, a la Generalitat el dret d'ús amb caràcter real del local mencionat. De conformitat amb la clàusula quarta del conveni el termini de la cessió s'establix per trenta anys.  
En compliment del conveni esmentat, l'Ajuntament de Crevillent, en sessió plenària realitzada el dia 28 de juliol de 2008, va acordar modificar el punt primer de l'acord de data 28 de març de 2006 i cedir a la Generalitat amb caràcter real el dret d'ús de l'immoble de 314 m² de superfície situat en la plaça Doctor Mas Candela (antiga oficina de correus) de la dita població.  
A proposta de la Conselleria de Medi Ambient, Aigua, Urbanisme i Habitatge, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a oficina comarcal de medi ambient, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió d'ús pel termini de trenta anys prorrogables per mutu acord de les parts, realitzada per l'Ajuntament de Crevillent de l'immoble que té 314 m² de superfície, situat a la plaça Doctor Mas Candela, 20 (antiga oficina de correus) de la dita població consistent en la planta baixa de l'edifici central a la qual s'accedix pel número 7 de la plaça mencionada, que confronta: nord, carrer de Sant Francesc; sud, carrer Vila; est, plaça Doctor Mas Candela, i oest, carrer en projecte.  
Consta inscrita en el Registre de la Propietat d'Elx al tom 588, llibre 253, foli 105, finca 15.329, inscripció 1ª.   
Referència cadastral: 7261421KT1535T4634YP.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Crevillent, s'efectua amb la condició de destinar l'immoble a oficina comarcal de medi ambient i amb subjecció al que disposa l'article 111 del Reglament de Béns de les Entitats Locals. El dret d'ús s'establix per un termini de trenta anys prorrogables per mutu acord de les parts.  
La Generalitat assumix els compromisos següents en virtut del conveni subscrit:  
1. Que es destine el bé immoble exclusivament a l'ús determinat en la clàusula primera del conveni.  
2. Conservar i mantindre en perfecte ús l'immoble mencionat, i realitzar totes aquelles obres d'adequació que siguen necessàries en les instal·lacions existents per a complir els objectius previstos, per a la qual cosa serà necessària l'autorització prèvia de l'Ajuntament de Crevillente.  
3. Arribat el venciment del conveni, la Generalitat s'obliga a entregar la instal·lació objecte d'esta cessió en condicions almenys semblants en què la rep.  
4. Fer-se càrrec de la neteja i el manteniment de les instal·lacions i espais cedits, així com de les despeses associades a l'ús normal del centre com ara telefonia, calefacció, electricitat, impostos i la resta de càrregues, excepte l'IBI que serà a càrrec de l'ajuntament.  
5. La Generalitat no podrà arrendar, subarrendar ni cedir l'immoble o part d'este.  
6. Atendre les despeses materials i personals necessàries per al funcionament de la instal·lació.  
Tercer  
El dret d'ús que s'accepta sobre l'immoble assenyalat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic de protecció del medi ambient i adscrit a la Conselleria de Medi Ambient, Aigua, Urbanisme i Habitatge, a la qual corresponen les competències demanials sobre este, inclosa la seua administració, defensa i conservació, i inscriure's el dret real d'ús a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de novembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.